Kärppien avainpelaajia sivussa Mestarien liigan puolivälieräavauksesta – Manner: ” Usein tällaisessa tilanteessa tulee mentaalinen terästäytyminen” | Jääkiekko | Kaleva.fi
Etusivu Jääkiekko Kärppien avainpelaajia sivussa Mestarien liigan puolivälieräavauksesta – Manner: ” Usein tällaisessa tilanteessa tulee mentaalinen terästäytyminen”
Kärppien avainpelaajia sivussa Mestarien liigan puo­li­vä­lie­rä­avauk­ses­ta – Manner: ” Usein tällaisessa tilanteessa tulee mentaalinen te­räs­täy­ty­mi­nen”
Kärppien päävalmentaja Mikko Manner johdattaa joukkonsa CHL:n puolivälieriin, joissa vastaan asettuu Salzburg. KUVA: Jukka-Pekka Moilanen
Jääkiekko 4.12.2018 14:39
Kärpät aloittaa Mestarien liigan puolivälierät illalla Itävallassa. Oululaisten vastustaja kaksiosasisessa puolivälieräsarjassa on kuusi kertaa tällä vuosituhannella EBEL-liigan mestaruutta juhlinut Salzburg.
Joukkueet kohtaavat uudelleen minisarjan ratkaisevassa ottelussa viikon kuluttua Raksilassa.
Kokoonpanossa takaiskuja
Kärpiltä puuttuu tärkeästä pelistä monta avainpelaajaa. Ykkösketjusta puuttuu joukkueen kultakypärä Ville Leskinen sekä lauantaina Lahdessa pelin kesken jättänyt tehopuolustaja Shaun Heshka.
Sivussa on myös nelosketjun työmyyrä Jari Sailio. Kolmikko jäi Ouluun parantelemaan kolhujaan, eikä matkustanut joukkueen mukana Itävaltaan.
Jo aiemmin loukkaantunut Jasse Ikonen ei ole myöskään vielä pelikuntoinen.
– Ei tämä silti mitään muuta. Usein tällaisessa tilanteessa tulee mentaalinen terästäytyminen koko joukkueelle. Nyt pääsee sellaisia pelaajia isompiin rooleihin, jotka ovat jaksaneet tehdä töitä ja odottaa paikkaansa, Kärppien päävalmentaja Mikko Manner kommentoi joukkueen aamujäiden jälkeen.
Kärppien ja Salzburgin tie puolivälieriin on nopeasti katsottuna samanlainen. Molemmat voittivat alkulohkonsa ja etenivät edelliseltä pudotuspelikierrokselta jatkoon samalla kaavalla: tasapeli vieraissa ja kotihallissa ratkaisevassa pelissä kolmannen erän kirillä jatkoon.
Suurin ero oli se, että Kärpät pudotti Sveitsin suurseura Zürichin, kun taas Salzburg kampesi sivuun paria pykälää kevyemmän ranskalaisen Rouenin.
Kärpät lähtee pahoista poissaolijoista huolimatta illan otteluun ennakkosuosikkina, vaikka itävaltalaiset kaatoivat alkulohkossa ruotsalaisseura Växjön ja Kari Jalosen luotsaaman Bernin.
– Molemmille tulee varmasti omat momentuminsa pelissä. Meidän pitää puolustaa tänään todella hyvin, sillä Salzburg on taitava lyhytsyöttöpelissä. Maltti pitää säilyä, Manner alleviivasi.
Kotijoukkueen paras pistemies on Tapparassakin vajaat kymmenen vuotta sitten piipahtanut John Hughes tehoin 1+7. Kärppien pörssikärki on ruotsalaissentteri Nicklas Lasu, joka on tehtaillut tehot 7+5.
– Täytyy sanoa, että pidän todella paljon näistä CHL:n pudotuspeleistä. Liigassa tähän aikaan vuodesta ajattelee joskus, että taas on edessä yksi peruspeli, mutta nämä ovat aina erilaisia. Viime kierroksella Zürichiä vastaan vastapuolella pelasi kaksi hyvää ystävääni, enkä todellakaan anna heidän koskaan voittaa. Tuollaiset pikku jutut tekevät pelistä aina hauskempia, Lasu jutteli.
CHL-pelit eivät ole aiheuttaneet missään kovin suurta yleisöryntäystä jäähalleihin, mutta Mannerin mukaan Salzburgissa pitäisi olla illalla hyvin katsojia paikalla.
–Meidän paikallinen bussikuski vakuutteli, että illalla on paljon väkeä paikalla.
Sami Anttila - Nicklas Lasu - Radek Koblizek
Atte Ohtamaa - Aleksi Mäkelä
Mika Pyörälä - Rasmus Kupari - Aleksi Heponiemi
Oskar Osala - Michal Kristof - Jasper Lindsten
Jyri Junnila - Miska Humaloja - Otto Karvinen
13. hyökkääjä Tino Metsävainio
Maalissa: Veini Vehviläinen (Jussi Rynnäs)
Tambelliini 5.12.2018 14:38
Kyllä oli Kärpät vastaantulija. Tuuria jotta ovat yhden maalin perässä, hyvin olisi saattanut olla -3 tai -4, kiitos Veinin. Kylmä totuus on jotteivat Mäkelä, Ronkainen, Anttila, Junnila ja Lindsten voi mahtua pelaavaan kokoonpanoon yhtä aikaa, josko voittaa aikovat.
Ihme selostaja 4.12.2018 23:54
Kärpät olisi voinut yhtä hyvin tehdä voittomaalin, mutta sarja jatkuu viikon päästä vastustajan tuuri maalin jälkeen maalin tappiolla Kärpillä.
Valitettavasti Kärppien tilastoissa parhaan hyökkääjän ja puolustajan ym. puuttuminen näkyi tässä pelissä ja kukaan Kärppien leirissä ei voi olla tyytyväinen tähän tulokseen ja esitykseen. Kova on CHL sarjana, Itävallassa halli oli täynnä.
Selostaja jaksoi ainakin 50 kertaa sanoa miten huono Kärpät on.
Kommentoijia en edes jaksanut kuunnella kun heti alkoivat haukkumaan, mitähän olisivat sanoneet, jos 2-2 olisi päättynyt peli, kunnes 23 sekuntia ennen pelin loppua kotijoukkue sai ihmemaalin, kommentoijat ja selostaja oli oikeassa Kärpät oli sitten huono ja siksi lähteä haastajana kotipelissä, voitto on mahdotonta.
ergree 4.12.2018 22:44
Hyvä Salzburg! Kärpät sulaa, kun tosipelit alkaa.
Niin nii 4.12.2018 20:58
Joo mutta Salzburg on hieno Kaupunki, Motzart-kuukeleita joka lähtöön.
loukkaantumissuma huipussaan 4.12.2018 20:02
Liikaa loukkaantumisia, joka hipaisusta tulee Kärpille jäähy, kun vastustaja sukeltaa, alivoimajoukkue syö maskissa kiekkoja ja loukkaantuu.
Kärppien alivoima on kehittynyt sodassa kovaksi, tietää mestaruutta, jos pelaajat riittää.
Asta 4.12.2018 19:11
Joukkueeseen tarvittaisiin vielä yksi maailmanluokan keskushyökkääjä puolustuspäähän.
Oulu vastaan Etelän media 4.12.2018 16:52
Toivottavasti saataisiin Tv peliin Etelästä selostaja joka toivoisi Suomalaisen Kärppien voittoa, on outoa kun ollaan selvästi ulkomaisen joukkueen puolella.
Hailuoto Sharks 4.12.2018 17:49
Miten voit vääntää Mertarannan tai Saukkosen ulkomaisen joukkueen puolella olevaksi?
Pois joutavat 4.12.2018 21:05
Mertaranta nyt on muutenkin menneen talven lumia ja oikein odottaa, että pääsee mollaamaan suomalaisjääkiekkoa, odottaa virheitä ja tilaisuutta päästä sättimään. Saukkonen, hänestä nyt ei vain yksinkertaisesti tuohon selostajan hommaan ole. Siinä kun pitäisi tietää joukkueet, pelaajat ja pelin säännöt.
Kärppillä vähiten ylivoimaa vuosia 4.12.2018 16:45
KooKoo ja Pelikaani pelit oli varsinaisia vahingoittamisen malli otteluita, joissa heikompi joukkue keskittyi pelkästään ainoaan keinoonsa eli vahingoittamiseen ja Kärpät menetti liian monta pelaajaa, vähintään yhden kentällisen, varsinkin kun vastustajat oli selvästi huonompia, mutta käyttivät mailaa paremmin vahingoittamiseen, tämä kausi muistuttaa pahasti 2-4 vuoden
takaista jääkiekon irvikuva kausia, poikittaista mailaa, ranne ja luiden ennätys kausia,aivotärähdyksiä on taas tullut samaan malliin kuin pahimmillaan.
Yksi hyvä puoli, mailalla takaa huitaisu otettiin kurinpitäjälle käsittelyyn, kun HIFK pelaaja Kankaanniemi näyttävästi vakavasti loukkaantui ja kausi ohi.
Ammattilaiset osaa 4.12.2018 16:57
Tänään on ammattitaitoiset tuomarit se on arvokas asia.
CHL pelissä Kärpät saa vähiten jäähyjä totutusti.
upikempsu 4.12.2018 16:01
Oon mies joka tapasi Heshkan luona bensiinimittarin....Junnua lainaten
Partsi 4.12.2018 16:29
Oon mies joka tapasi Pertti Dingon luona bensiinimittarin.... Heshkaa lainaten
raksila 4.12.2018 15:53
Muuten hyvä mutta tämä peli pelataan itävallassa
ei tuu mitää 4.12.2018 15:04
ilman leskistä pelistä ei tuu mitää
ttt 4.12.2018 15:02
Kiva nähdä Manner-Mikosta uusi kuva.
Kriisijoukkue blues. 4.12.2018 14:51
Onneksi Kärpillä riittää rosteria ja parranpärinää riittää!
19.12. klo 13:50